ΑΚΥΡΩΣΗ ΠΡΟΚΗΡΥΞΗΣ ΚΑΙ ΕΠΑΝΑΠΡΟΚΗΡΥΞΗ ΓΙΑ ΤΗΝ ΕΞΕΙΔΙΚΕΥΜΕΝΗ ΘΕΣΗ ΔΙΚΑΝΙΚΟΥ ΑΝΑΛΥΤΗ ΗΛΕΚΤΡΟΝΙΚΩΝ ΔΕΔΟΜΕΝΩΝ ΣΤΗΝ ΑΣΤΥΝΟΜΙΑ ΚΥΠΡΟΥ

Σε σχέση με την γνωστοποίηση με αρ. 1353, η οποία δημοσιεύθηκε στην Επίσημη Εφημερίδα της Δημοκρατίας με αρ. 5588 ημερομηνίας 24/11/2023 για πλήρωση μίας (1) εξειδικευμένης θέσης Δικανικού Αναλυτή Ηλεκτρονικών Δεδομένων η Αστυνομία Κύπρου προβαίνει στην ακύρωση της εν λόγω προκήρυξης στην οποία εκ παραδρομής δεν συμπεριλήφθηκε το απαιτούμενο προσόν, ότι δηλαδή οι υποψήφιοι θα πρέπει να είναι εγγεγραμμένοι στο Μητρώο Μελών του Επιστημονικού και Τεχνικού Επιμελητηρίου Κύπρου (ΕΤΕΚ) στον κλάδο της ηλεκτρονικής μηχανικής περιλαμβανομένης της μηχανικής της πληροφορικής στη μηχανική της πληροφορικής.

Στους υποψήφιους που έχουν υποβάλει αίτηση στο πλαίσιο της υπό αναφορά προκήρυξης τα τέλη που κατέβαλαν θα τους επιστραφούν και δύνανται να υποβάλουν εκ νέου αίτηση για την θέση όπως φαίνεται πιο κάτω:

Γίνονται δεκτές αιτήσεις στην Αστυνομία Κύπρου, για πλήρωση μίας (1) εξειδικευμένης θέσης Δικανικού Αναλυτή Ηλεκτρονικών Δεδομένων.

ΜΙΣΘΟΔΟΣΙΑ

Ο μισθός των θέσεων είναι Κλίμακα: Α8: €24.500, 25.697, 26.894, 28.091, 29.288, 30.485, 31.682, 32.879, 34.076, 35.273, 36.470, 37.667, Α9 €30.413, 31.880, 33.347, 34.814, 36.281, 37.748, 39.215, 40.682, 42.149, Α10 €34.284, 35.923, 37.562, 39.201, 40.840, 42.479, 44.118, 45.757, 47.396, Α12(ΙΙ) €44.978, 47.080, 49.182, 51.284, 53.386, 55.488, 57.590, 59.692, 61.794, 63.896 (Συνδυασμένες Θέσεις). Στη μισθοδοσία, προστίθενται οι οποιεσδήποτε γενικές αυξήσεις που έχουν εγκριθεί με νομοθεσία. Επιπλέον, καταβάλλεται τιμαριθμικό επίδομα, σύμφωνα με το ποσοστό που εγκρίνεται από την Κυβέρνηση από καιρό σε καιρό.

Η δημοσίευση της εν λόγω θέσεως γίνεται ύστερα από την απόφαση του Υπουργικού Συμβουλίου και τη μετέπειτα γραπτή συγκατάθεση της Κοινοβουλευτικής Επιτροπής Οικονομικών και Προϋπολογισμού, για εξαίρεση τους από τις πρόνοιες των περί της Απαγόρευσης Πλήρωσης Κενών Θέσεων στο Δημόσιο και στον Ευρύτερο Δημόσιο Τομέα (Ειδικές Διατάξεις) Νόμων του 2013 έως (Αρ. 2) του 2014.

Σημειώνεται ότι, τυγχάνει εφαρμογής η ισχύουσα μείωση κλιμάκων εισδοχής των υπαλλήλων που διορίζονται μετά την 01/01/2012, όπως αυτή προβλέπεται στον εκάστοτε εν ισχύει Κρατικό Προϋπολογισμό. Σύμφωνα με το Άρθρο 10 του περί Προϋπολογισμού Νόμου του 2024, (Ν.58 (II) του 2023), κατά τα δύο πρώτα έτη της υπηρεσίας ο ετήσιος βασικός μισθός θα ανέρχεται στα €22.048. Με τη συμπλήρωση 24 μηνών υπηρεσίας ή απασχόλησης στον υπό αναφορά μισθό, ο εργοδοτούμενος θα τοποθετείται στην αρχική βαθμίδα της μισθοδοτικής κλίμακας της θέσης.

*Σύμφωνα με το ίδιο άρθρο, η πιο πάνω ρύθμιση δεν τυγχάνει εφαρμογής στις περιπτώσεις:*

|  |  |
| --- | --- |
| *1.* | *Υπαλλήλων που κατέχουν μόνιμη θέση, οι οποίοι, είτε διορίστηκαν πριν την 01.01.2012, είτε διορίστηκαν μετά την 01.01.2012 και υπηρέτησαν συνολικά για είκοσι τέσσερις μήνες σε μειωμένη κλίμακα εισδοχής, και διορίζονται ή προάγονται σε άλλη θέση ή αποσπώνται για οποιοδήποτε σκοπό, ή προσλαμβάνονται σε έκτακτη βάση ή με σύμβαση,* |
|  |  |
| *2.* | *Έκτακτων υπαλλήλων ή με σύμβαση προσωπικού (εκτός της Εκπαιδευτικής Υπηρεσίας), οι οποίοι είτε προσλήφθηκαν πριν την 01.01.2012, είτε προσλήφθηκαν μετά την 01.01.2012, και απασχολήθηκαν συνολικά για είκοσι τέσσερις μήνες σε μειωμένη κλίμακα εισδοχής και διορίζονται σε θέση, χωρίς να έχει μεσολαβήσει διακοπή μεταξύ της ημερομηνίας διορισμού και της απασχόλησης σε έκτακτη βάση ή με σύμβαση,* |
| *3.* | *Έκτακτων υπαλλήλων ή με σύμβαση προσωπικού του οποίου διαφοροποιούνται οι όροι απασχόλησης, χωρίς να έχει μεσολαβήσει διακοπή στην απασχόληση, και, είτε είχαν προσληφθεί πριν την 01.01.2012, είτε είχαν προσληφθεί μετά την 01.01.2012 και έχουν ήδη απασχοληθεί συνολικά για είκοσι τέσσερις μήνες σε μειωμένη κλίμακα εισδοχής,* |
|  |  |
| *4.* | *Εκπαιδευτικών που απασχολούνται ή απασχολήθηκαν με σύμβαση ή ως αντικαταστάτες στο Υπουργείο Παιδείας και Πολιτισμού κατά την 1η Ιανουαρίου 2012 ή προγενέστερης ημερομηνίας,* |
|  |  |
| *5.* | *Ωρομίσθιου κυβερνητικού προσωπικού που διορίζεται σε μόνιμη θέση, χωρίς να έχει μεσολαβήσει διακοπή της απασχόλησης:**Νοείται ότι απασχόληση σε μειωμένη κλίμακα εισδοχής ωρομίσθιου κυβερνητικού προσωπικού συμψηφίζεται με υπηρεσία ή απασχόληση σε μειωμένη κλίμακα εισδοχής στην κρατική υπηρεσία για σκοπούς συμπλήρωσης των εικοσιτεσσάρων μηνών,* |
|  |  |
| *6.* | *Μόνιμου ή έκτακτου ή ωρομίσθιου προσωπικού νομικού προσώπου δημοσίου δικαίου που διορίζεται σε μόνιμη θέση στην κρατική υπηρεσία, καθώς και έκτακτου προσωπικού νομικού προσώπου δημοσίου δικαίου που προσλαμβάνεται σε έκτακτη βάση στην κρατική υπηρεσία, χωρίς να έχει μεσολαβήσει διακοπή της απασχόλησης, και, είτε είχε διοριστεί ή προσληφθεί πριν την 01.01.2012 στο νομικό πρόσωπο δημοσίου δικαίου, είτε είχε απασχοληθεί στο νομικό πρόσωπο δημοσίου δικαίου συνολικά για είκοσι τέσσερις μήνες σε μειωμένη κλίμακα εισδοχής.:**Νοείται ότι η υπηρεσία σε μειωμένη κλίμακα εισδοχής στο νομικό πρόσωπο δημοσίου δικαίου συμψηφίζεται με υπηρεσία σε μειωμένη κλίμακα εισδοχής στην κρατική υπηρεσία για σκοπούς συμπλήρωσης των είκοσι τεσσάρων μηνών.* |
|  |  |
| *7.* | *Μονίμου ή εκτάκτου ή ωρομισθίου προσωπικού οργανισμού που εφαρμόζει τη μείωση των κλιμάκων εισδοχής, το οποίο διορίζεται σε μόνιμη θέση στην κρατική υπηρεσία, καθώς και μονίμου ή εκτάκτου προσωπικού του εν λόγω οργανισμού που προσλαμβάνεται σε έκτακτη βάση στην κρατική υπηρεσία, χωρίς να έχει μεσολαβήσει διακοπή της απασχόλησης, και, είτε είχε διοριστεί ή προσληφθεί πριν από την 1η Ιανουαρίου 2012 στον οργανισμό είτε είχε απασχοληθεί στον οργανισμό συνολικά για εικοσοτέσσερις μήνες σε μειωμένη κλίμακα εισδοχής:*  |
|  |  |
|  | *Νοείται ότι, υπηρεσία σε μειωμένη κλίμακα εισδοχής στον οργανισμό συμψηφίζεται με υπηρεσία σε μειωμένη κλίμακα εισδοχής στην κρατική υπηρεσία για σκοπούς συμπλήρωσης των εικοσιτεσσάρων μηνών.*  |
|  |  |
|  | *Για σκοπούς της παρούσας εξαίρεσης, «Οργανισμός» σημαίνει νομικό πρόσωπο, οργανισμό ή ίδρυμα που περιλαμβάνεται στις Οντότητες Γενικής Κυβέρνησης ή στις Κρατικές Επιχειρήσεις όπως ορίζονται στον Νόμο, καθώς και στο άρθρο 19 του παρόντος Νόμου.*  |

Σημειώνεται ότι σύμφωνα με το Άρθρο 17Α, Εδάφιο (1) του περί Αστυνομίας Νόμου (N.73(I)/2004) όπως τροποποιήθηκε μέχρι σήμερα, η προκήρυξη αφορά διορισμό εξειδικευμένων μελών της Αστυνομίας στη συνδυασμένη θέση, Λοχία (Κλίμακα Α8), Υπαστυνόμου (Κλίμακα Α9), Ανώτερου Υπαστυνόμου (Κλίμακα Α10), Αστυνόμου Β΄ (Κλίμακα Α12(ii)), όπως αυτή προβλέπεται στον εκάστοτε σε ισχύ κρατικό προϋπολογισμό, προσώπου το οποίο κατέχει αναγνωρισμένο με βάση την κειμένη νομοθεσία πανεπιστημιακό δίπλωμα ή τίτλο ή άλλο ισοδύναμο προσόν συναφές προς τα καθήκοντα της συνδυασμένης θέσης, όπως αυτά καθορίζονται κατά την προκήρυξη της:

Νοείται ότι:

(α) ο διορισμός προσώπου που είναι κάτοχος πανεπιστημιακού διπλώματος ή τίτλου ή άλλου ισοδύναμου προσόντος, (……), διενεργείται στο βαθμό του Λοχία.

(β) στις περιπτώσεις ειδικοτήτων, ο διορισμός προσώπου που είναι κατάλληλο και κατέχει αναγνωρισμένο με βάση την κειμένη νομοθεσία δίπλωμα τριτοβάθμιας εκπαίδευσης ή τριετούς μεταλυκειακού κύκλου σπουδών, διενεργείται στο βαθμό του Αστυφύλακα,

(γ) σε περίπτωση που μέλος της Αστυνομίας που φέρει το βαθμό του Λοχία ή ανώτερο βαθμό διορίζεται ως εξειδικευμένο μέλος της Αστυνομίας σε συνδυασμένη θέση, εντάσσεται στο βαθμό της συνδυασμένης θέσης που αντιστοιχεί στο βαθμό που κατείχε πριν το διορισμό του ως εξειδικευμένο μέλος της Αστυνομίας.

ΚΑΘΗΚΟΝΤΑ ΚΑΙ ΕΥΘΥΝΕΣ

1. Ανάλυση δεδομένων, επεξεργασία, μελέτη και ανάλυση μεγάλου όγκου δεδομένων (big data) με στόχο την εξαγωγή δεδομένων και συμπερασμάτων.
2. Συνεργάζεται με τις ομάδες έρευνας ανάπτυξης λογισμικού και εφαρμογών, όταν αυτό είναι αναγκαίο στον τομέα του.
3. Εκπαιδεύει προσωπικό στη διαχείριση των δεδομένων.
4. Διατηρεί την ασφάλεια των πληροφοριών κατά τη μεταφορά τους (data in transit), κατά την επεξεργασία τους (data in processing) και κατά την αποθήκευσή τους (data in storage).
5. Επεξεργάζεται εμπιστευτικά δεδομένα και πληροφορίες σύμφωνα με τις εσωτερικές διαδικασίες.
6. Παρέχει βοήθεια στην ανάπτυξη εκθέσεων και αναλύσεων.
7. Διαχειρίζεται το περιβάλλον αναφοράς, αξιολογεί την προέλευση των δεδομένων, το επίπεδο της ασφάλειας και τα μεταδεδομένα.
8. Αξιολογεί δοκιμές και εφαρμόζει αναβαθμίσεις / ενημερώσεις λογισμικού και παρέχει βοήθεια σε στρατηγικές αποφάσεις για νέα συστήματα ανάλυσης πληροφοριών.
9. Δημιουργεί αναφορές από μεμονωμένα ή πολλαπλά συστήματα.
10. Αντιμετωπίζει προβλήματα του περιβάλλοντος και των αναφορών της βάσης δεδομένων αναφοράς.
11. Παρέχει τεχνική εμπειρογνωμοσύνη σε δομές αποθήκευσης δεδομένων, εξόρυξη δεδομένων και καθαρισμό δεδομένων.
12. Εκπροσωπεί την Αστυνομία σε Επιτροπές που χειρίζονται θέματα της ειδικότητας του.
13. Εκτελεί οποιαδήποτε άλλα καθήκοντα του ανατεθούν.

Κατά την εκτέλεση των καθηκόντων ου υποχρεούται να συμμορφώνεται προς τις Νομοθετικές/Κανονιστικές, Γενικές ή Ειδικές Διατάξεις, Αστυνομικές Διατάξεις, Οδηγίες, Εγκυκλίους και Πρακτικές, όπως αυτές εφαρμόζονται στην Αστυνομία.

1. Παρουσιάζει τα ευρήματά του ενώπιον του δικαστηρίου εάν κριθεί αναγκαίο.

Σημειώσεις:

* + - Ανάλογα με τις ανάγκες της Αστυνομίας, οι υπάλληλοι υποχρεούνται να τυγχάνουν ειδικής εκπαίδευσης και να παρακολουθούν επιμορφωτικά μαθήματα.
		- Ενημέρωση και παροχή διαλέξεων σε θέματα Ανάλυσης Δεδομένων σε σειρές μαθημάτων στην Αστυνομική Ακαδημία και σε μέλη της Αστυνομίας.
		- Ο κάτοχος της θέσης δύναται να τοποθετείται ή να μετακινείται ή να μετατίθεται σε Τμήματα/Μονάδες/Διευθύνσεις της Αστυνομίας, όταν και εφόσον οι επιχειρησιακές ανάγκες το απαιτούν.
		- Ανάλογα με τα χρόνια υπηρεσίας και την πείρα του υπαλλήλου αναμένεται από αυτόν να εκτελεί τα καθήκοντά του σε αυξημένο βαθμό ευθύνης και δύναται να ανατεθούν σε αυτόν πιο υπεύθυνα καθήκοντα, μεταξύ των οποίων ο έλεγχος της εργασίας, η καθοδήγηση και εκπαίδευση.

ΑΠΑΙΤΟΥΜΕΝΑ ΠΡΟΣΟΝΤΑ

Οι υποψήφιοι θα πρέπει:-

|  |  |
| --- | --- |
|  | 1. Να είναι πολίτες της Κυπριακής Δημοκρατίας.
 |
|  | 1. Πανεπιστημιακό δίπλωμα ή τίτλος ή ισότιμο προσόν στην Επιστήμη των Ηλεκτρονικών Υπολογιστών ή/και την Επιστήμη της Πληροφορικής (περιλαμβανομένων των Software Engineering, Management Information Systems, Data Science & Data Analytics, Digital Forensics, Data Analyst).

(Σημ.: Ο όρος «Πανεπιστημιακό δίπλωμα ή τίτλος» καλύπτει και μεταπτυχιακό δίπλωμα ή τίτλο και θα πρέπει να είναι αναγνωρισμένα από ΚΥ.Σ.Α.Τ.Σ.). |
|  | 1. Τριετής τουλάχιστον πείρα σε ανάλογα καθήκοντα που αποκτήθηκε μετά την απόκτηση των προσόντων που αναφέρονται στο σημείο (2) πιο πάνω.
 |
|  | 1. Να είναι εγγεγραμμένοι στο Μητρώο Μελών του Επιστημονικού και Τεχνικού Επιμελητηρίου Κύπρου (ΕΤΕΚ) στον κλάδο της ηλεκτρονικής μηχανικής περιλαμβανομένης της μηχανικής της πληροφορικής στη μηχανική της πληροφορικής.
 |
|  | 1. Πολύ καλή γνώση της Ελληνικής και πολύ καλή γνώση της Αγγλικής ή της Γαλλικής ή της Γερμανικής γλώσσας. Η κατοχή των γλωσσών στο απαιτούμενο επίπεδο θα πρέπει να τεκμηριώνεται από τους υποψηφίους είτε μέσω αποδεκτών τεκμηρίων είτε μέσω εξετάσεων μέχρι την ημερομηνία λήξης της υποβολής των αιτήσεων. Κατάλογος των αποδεκτών για σκοπούς της πλήρωσης της παρούσας θέσης «Τεκμήριων Γνώσης Γλωσσών» υπάρχει αναρτημένος στην ιστοσελίδα της Επιτροπής Δημόσιας Υπηρεσίας ([www.psc.gov.cy](http://www.psc.gov.cy)).
2. Ακεραιότητα χαρακτήρα, οργανωτική και διοικητική ικανότητα, υπευθυνότητα, πρωτοβουλία και ευθυκρισία.
 |
|  | 1. Να έχουν εκπληρώσει τις στρατιωτικές τους υποχρεώσεις ή να έχουν νόμιμα απαλλαγεί από αυτές, όχι όμως για λόγους υγείας.

Οι υποψήφιοι, να υποβάλουν Πιστοποιητικό Στρατολογικής Κατάστασης «ΤΥΠΟΥ Α΄» ΠΛΗΡΕΣ (Έντυπο Ε.Φ. 136Α), που να έχει εκδοθεί κατά τη χρονική περίοδο ενός έτους πριν από την ημερομηνία προκήρυξης, στο οποίο να φαίνονται όλες οι στρατολογικές μεταβολές και που να αποδεικνύει την ολοκλήρωση της στρατιωτικής θητείας ή τη νόμιμη απαλλαγή. Το έγγραφο αυτό, εκδίδεται από τα Στρατολογικά Γραφεία, και τα Κέντρα Εξυπηρέτησης του Πολίτη.Οποιαδήποτε άλλα έγγραφα δεν θα γίνονται αποδεκτά και η αίτηση θα απορρίπτεται.Ως ημερομηνία εκπλήρωσης των στρατιωτικών υποχρεώσεων για την παρούσα διαδικασία, θεωρείται η τελευταία ημερομηνία υποβολής των αιτήσεων. |

1. Να έχουν λευκό Ποινικό Μητρώο.
2. Να μην τους έχει αφαιρεθεί η δυνατότητα κατοχής όπλου από την κατά περίπτωση αρμόδια αρχή.
3. Να μην έχουν καταδικαστεί για αδίκημα σοβαρής μορφής που ενέχει έλλειψη τιμιότητας ή ηθική αισχρότητα.

Σημειώσεις:

1. Η πείρα που αποκτήθηκε κατά τη διάρκεια των σπουδών ή η πείρα που αποκτήθηκε από εθελοντική εργασία, αμισθί, δεν μοριοδοτείται.
2. Η εργασιακή πείρα πρέπει να επιβεβαιώνεται πέραν της υποβολής γενικών αποδεικτικών στοιχείων (π.χ. τα στοιχεία κοινωνικών ασφαλίσεων) και με την υποβολή βεβαίωσης από τους εργοδότες/οργανισμούς στους οποίους εργάστηκε ο αιτητής, στην οποία να αναφέρεται η θέση που κατείχε, η ακριβής περίοδος απασχόλησης (με ημερομηνίες) και τα αναλυτικά καθήκοντα της θέσης.

ΕΠΙΠΡΟΣΘΕΤΑ ΠΡΟΣΟΝΤΑ

1. Οποιαδήποτε περαιτέρω πιστοποίηση σχετικά με τα καθήκοντα της θέσης όπως I2, FTK, Access Data, Relativity, Encase ή και άλλων εργαλείων ανάλυσης δεδομένων.
2. Πανεπιστημιακό Δίπλωμα ή Τίτλο στην Επιστήμη των Μαθηματικών, Εφαρμοσμένων Μαθηματικών, Μαθηματικά Στατιστική και Εγγεγραμμένο Μέλος στον Σ.Ε.Λ.Κ. θα μοριοδοτείται ανάλογα.

ΔΙΑΔΙΚΑΣΙΕΣ ΑΞΙΟΛΟΓΗΣΗΣ

|  |  |
| --- | --- |
| (1) | Η Συμβουλευτική Επιτροπή Επιλογής, αφού αξιολογήσει τις αιτήσεις που θα υποβληθούν θα καλέσει τους υποψήφιους που ικανοποιούν τα απαιτούμενα στην προκήρυξη προσόντα, σε προφορική ή/και γραπτή εξέταση σε θέματα συναφή με τα καθήκοντα της θέσης. |
| (2) | Να πιστοποιηθεί η καλή κατάσταση της υγείας τους, η άρτια σωματική διάπλασή τους και η σωματική και πνευματική τους καταλληλότητα, για να εκτελούν τα καθήκοντα στα οποία θα απασχολούνται μετά την πρόσληψή τους. Η πιστοποίηση αυτή θα γίνεται μετά από σχετικές εξετάσεις, από κυβερνητικό ιατρικό λειτουργό. Τα πιο πάνω, διαπιστώνονται με βάση τα κριτήρια που καθορίζονται στον Πίνακα «Α» των περί Αστυνομίας (Γενικών) Κανονισμών (Κ.Δ.Π. 51/89).Οι υποψήφιοι θα υποβάλλονται στις εξετάσεις αυτές, κατόπιν συνεννόησης με το Γραφείο Προσλήψεων της Αστυνομίας Κύπρου. |
| (3) | Να υποβληθούν σε Έλεγχο Ανίχνευσης Ναρκωτικών Ουσιών (Narcotest), με αρνητικό αποτέλεσμα. O έλεγχος διενεργείται από το Γενικό Χημείο του Κράτους. |
| Επιπλέον, οι υποψήφιοι πρέπει να μην έχουν απολυθεί ή να μην έχουν τερματιστεί οι υπηρεσίες τους στο παρελθόν από τη Δημόσια Υπηρεσία της Δημοκρατίας ή από Οργανισμό Δημοσίου Δικαίου για ποινικό αδίκημα ή πειθαρχικό παράπτωμα.  |
| Επιπρόσθετα, οι υποψήφιοι θα πρέπει να παρέχουν τις πληροφορίες, που πιθανόν να απαιτηθούν, αναφορικά με το παρελθόν ή την προγενέστερή τους εργασία ή οποιοδήποτε άλλο ζήτημα που αφορά την πρόσληψή τους στην Αστυνομία και αν οποιοσδήποτε υποψήφιος στην αίτησή του ή σε σχέση με την αίτησή του για πρόσληψη, προβαίνει σε οποιαδήποτε ψευδή δήλωση και ακολούθως διορίζεται στην Αστυνομία, διαπράττει ποινικό αδίκημα και σε περίπτωση καταδίκης θα απολύεται από την Αστυνομία. |
| Τονίζεται ότι, υποψήφιοι που αποτυγχάνουν σε οποιαδήποτε εξέταση ή δεν παρουσιαστούν στον καθορισμένο τόπο και χρόνο για οποιαδήποτε εξέταση, αποκλείονται από την περαιτέρω διαδικασία αξιολόγησης. |

ΚΑΤΑΒΟΛΗ ΑΠΟΖΗΜΙΩΣΗΣ

Η αίτηση για παραίτηση μέλους από την Αστυνομία κατά τη διάρκεια της περιόδου των πρώτων έξι (6) ετών από την ημερομηνία διορισμού του, αυτή θα γίνεται αποδεκτή μόνο εφόσον το μέλος καταβάλει εύλογη αποζημίωση, το ύψος της οποίας θα υπολογίζεται με βάση το κόστος των εξετάσεων, δοκιμασιών, μετρήσεων, ελέγχων και των άλλων διαδικασιών που του αναλογούν για την πρόσληψή του στην Αστυνομία, το κόστος της στολής και εξάρτησης που του χορηγήθηκε και το κόστος των εκπαιδεύσεων που του παραχωρήθηκαν. Στην προαναφερόμενη χρονική περίοδο των έξι (6) ετών, δεν θα συνυπολογίζονται οποιεσδήποτε άδειες απουσίας χωρίς απολαβές και οι παρατάσεις αδειών ασθένειας, με εξαίρεση τις άδειες απουσίας χωρίς απολαβές για λόγους δημοσίου συμφέροντος.

Δεν θα απαιτείται η καταβολή οποιασδήποτε αποζημίωσης, σε περίπτωση που το μέλος παραιτείται μέσα στο χρονικό διάστημα του ενός μηνός, από την ημερομηνία διορισμού του στην Αστυνομία, σε περίπτωση που παραιτείται από τη θέση γιατί έχει διοριστεί σε άλλη θέση στην Αστυνομία και σε περίπτωση οι υπηρεσίες του τερματιστούν για λόγους υγείας.

ΔΙΚΑΙΩΜΑ ΣΥΜΜΕΤΟΧΗΣ ΣΤΗ ΔΙΑΔΙΚΑΣΙΑ ΠΡΟΣΛΗΨΗΣ

Δικαίωμα συμμετοχής στην όλη διαδικασία πρόσληψης θα έχουν όσοι πληρούν τα προσόντα που προνοούν οι σχετικοί Νόμοι και Κανονισμοί και καταβάλουν το ποσό των €45, κατά την υποβολή της αίτησης, μέσω του συστήματος αποδοχής πληρωμών της JCC, που αποτελεί το τελευταίο στάδιο επιτυχούς υποβολής της αίτησης. Τα τέλη δεν επιστρέφονται στους υποψηφίους, σε οποιαδήποτε περίπτωση μη συμμετοχής τους στην όλη διαδικασία πρόσληψης.

ΠΙΣΤΟΠΟΙΗΣΗ ΑΚΑΔΗΜΑΪΚΩΝ ΠΡΟΣΟΝΤΩΝ

Τα ακαδημαϊκά προσόντα λαμβάνονται υπόψη και πιστώνονται με επιπρόσθετες μονάδες, σε σχέση με την τελική κατάταξη των υποψηφίων. Για το σκοπό αυτό, οι υποψήφιοι προτρέπονται όπως εξασφαλίσουν Πιστοποιητικό Αναγνώρισης του Πτυχίου ή Διπλώματός τους από το Κυπριακό Συμβούλιο Αναγνώρισης Τίτλων Σπουδών (ΚΥ.Σ.Α.Τ.Σ.), εκεί και όπου απαιτείται, το οποίο να είναι σε θέση να παρουσιάσουν στη Συμβουλευτική Επιτροπή Επιλογής, όταν ζητηθεί. Σε αντίθετη περίπτωση, δεν θα γίνεται οποιαδήποτε πίστωση επιπρόσθετων μονάδων.

ΥΠΟΒΟΛΗ ΑΙΤΗΣΕΩΝ

1. Αιτήσεις υποβάλλονται μόνο μέσω του ιστότοπου [www.gov.cy](http://www.gov.cy/) στη θεματική ενότητα «Εργασία και Ασφάλιση-> Αιτήσεις».

1. Για να προχωρήσει με τη συμπλήρωση της ηλεκτρονικής αίτησης, ο αιτητής θα πρέπει εκ των προτέρων, να δημιουργήσουν προφίλ ως Πολίτης (Φυσικό Πρόσωπο) στο CY Login, το οποίο θα πρέπει να ταυτοποιηθεί. Η ταυτοποίηση προφίλ γίνεται με τους ακόλουθους τρόπους:

 α) Μέσω των ηλεκτρονικών τραπεζών (eBanking)

 β) Για άτομα με κυπριακή ταυτότητα, μέσω βιντεοκλήσης με λειτουργούς των ΚΕΠ κατόπιν ραντεβού

 γ) Με προσωπική επιτόπου επίσκεψη σε Κέντρο Ταυτοποίησης κατόπιν ραντεβού

Περισσότερες πληροφορίες για τους τρόπους ταυτοποίησης δίνονται στο ακόλουθο σύνδεσμο(link) <https://cge.cyprus.gov.cy/cyloginregistration/knowledgebase/help/identification>

Οι υποψήφιοι που έχουν ήδη πιστοποιημένο προφίλ από προηγούμενες φορές ή για κάποιο άλλο λόγο, να μην δημιουργήσουν νέο προφίλ. Σε περίπτωση που ο πολίτης δεν θυμάται τα στοιχεία του, υπάρχει ο μηχανισμός «Ξέχασα το όνομα Χρήστη», «Ξέχασα τον Κωδικό».

(3) Κατά τη διαδικασία συμπλήρωσης της αίτησης, θα πρέπει να σαρώνονται και υποβάλλονται όλα τα σχετικά πιστοποιητικά. Ως ημερομηνία έναρξης υποβολής των αιτήσεων, καθορίζεται η Πέμπτη 04/01/2024 και ώρα 09:00, η οποία εκπνέει την Δευτέρα 05/02/2024 και ώρα 14:00. Αιτήσεις οι οποίες υποβάλλονται εκπρόθεσμα, θα απορρίπτονται αυτόματα από το σύστημα.

(4) Η ορθή συμπλήρωση των αιτήσεων, συνιστά αποκλειστική ευθύνη των υποψηφίων.

(α) Αιτήσεις οι οποίες θα γίνονται αποδεκτές από το σύστημα και στη συνέχεια διαπιστωθεί ότι τούτο έγινε στη βάση πλαστών, ψευδών, ή /και παραπλανητικών στοιχείων/εγγράφων, πέραν της ποινικής ευθύνης που τυχόν θα υπέχει ο αιτητής, όπως προνοείται από την υφιστάμενη νομοθεσία, θα απορρίπτονται και ο αιτητής θα αποκλείεται από την περαιτέρω διαδικασία αξιολόγησης, έστω και εάν στο μεταξύ έχει επιτύχει σε άλλες διαδικασίες αξιολόγησης, όπως αυτές προβλέπονται στην παρούσα προκήρυξη.

(β) Εάν διαπιστωθεί σε οποιοδήποτε στάδιο της όλης διαδικασίας, ότι υποψήφιοι δεν πληρούν οποιοδήποτε από τα απαιτούμενα προσόντα, θα αποκλείονται από τις περαιτέρω διαδικασίες αξιολόγησης.

(γ) Στις περιπτώσεις (α) και (β) πιο πάνω, σε κανένα υποψήφιο θα επιστρέφονται τα τέλη που κατέβαλε, κατά την υποβολή της αίτησής του.

(5) Αιτήσεις που υποβλήθηκαν στο παρελθόν δεν θα ληφθούν υπόψη.